Vilnius, 2025 m. birželio 18 d.

**Joninėms ruošiamės iš anksto: iš lentynų šluojamos ir grilio, ir laisvalaikio prekės**

**Joninės puiki proga prisiminti senąsias tradicijas ir švęsti vasaros saulėgrįžą. Ši šventė suteikia galimybę praleisti laiko gamtoje ir pasimėgauti šašlykais kepsninėje, maudynėmis ar stovyklavimu. Vienai laukiamiausių vasaros švenčių lietuviai ruošiasi iš anksto – parduotuvėse jau aiškėja Joninių savaitgalio favoritai – mėsos ir gaiviųjų gėrimų pardavimai šokteli dviem trečdaliais, o pirkėjų krepšelius pildo ir stovyklavimo įranga, paplūdimio prekės bei laisvalaikio apranga, pastebi prekybos tinklas „Lidl“.**

„Joninių savaitgalis daugeliui reiškia ne tik šventę, bet ir progą pabėgti nuo kasdienybės – praleisti laiką gamtoje, su šeima ar draugais. Šiai šventei mūsų klientai ruošiasi apgalvotai ir ne tik planuoja, ką dės ant stalo, bet ir kaip praleis laiką, todėl artėjant vasaros saulėgrįžai išauga tiek maisto, tiek laisvalaikiui skirtų prekių paklausa“, – dalinasi „Lidl Lietuva“ korporatyvinių reikalų ir komunikacijos vadovas Antanas Bubnelis.

**Joninių pažiba – grilio patiekalai**

Vienu svarbiausių Joninių akcentu tampa maisto produktai, o ypač kepimui gamtoje tinkanti mėsa. Pasak A. Bubnelio, lyginant su įprastu savaitgaliu, prieš Jonines tiek šviežios mėsos, tiek paruoštos griliui, parduodama 60 proc. daugiau, o įvairių dešrelių – net iki 80 proc. daugiau.

„Klientai gausiau perka griliui skirtos jau paruoštos mėsos gaminių, taip pat šviežios mėsos, skirtos marinavimui. Atsižvelgiant į tai, siekiame užtikrinti platų asortimentą, todėl pirkėjams siūlome itin įvairų produktų pasirinkimą, kuriame – marinuoti kiaulienos bei vištienos šašlykai, šonkauliai, kepamosios dešrelės, vištienos sparneliai, mėsos paplotėliai mėsainiams, lašiša, įvairūs padažai ir vegetariški bei veganiški gaminiai“, – pasakoja „Lidl Lietuva“ korporatyvinių reikalų ir komunikacijos vadovas.

Artėjant Joninėms išauga ir įvairių gėrimų paklausa – pirkėjai dažniau renkasi nealkoholinį alų bei gaiviuosius gėrimus, kurių pardavimai prieš šventinį savaitgalį šokteli apie 60 proc. taip pat didelės talpos vandens butelius, kurių pardavimai išauga kelis kartus. Pastebima išaugusi ir užkandžių, tokių kaip riešutai, bulvių ar kukurūzų traškučiai, paklausa.

**Į krepšelius krauna ir ne maisto prekes**

Pasak A. Bubnelio, prieš vasaros saulėgrįžą matosi, kad daugelis šį savaitgalį planuoja leisti gamtoje, tad įsigyja daugiau prekių, kurios skirtos stovyklavimui, griliui, taip pat paplūdimio prekių bei apsaugos nuo saulės priemonių, pavyzdžiui, priemonių su apsauga odai nuo saulės spindulių pardavimai šokteli 50 procentų. Dvigubai daugiau nuperkama anglių griliui bei ženkliai padidėja vienkartinių įrankių, folijos ir panašių prekių parduodamas kiekis.

„Joninių metu žmonės renkasi laiką leisti gamtoje, todėl didėja susidomėjimas stovyklavimo prekėmis – palapinėmis, čiužiniais, maudymosi drabužiais, vandens, aktyvaus laisvalaikio prekėmis taip pat popieriniais gaminiais, drėgnomis servetėlėmis bei vienkartiniais indais“, – pažymi „Lidl Lietuva“ korporatyvinių reikalų ir komunikacijos vadovas.

Joninių šventei ar iškylai reikalingų prekių galima įsigyti 81 „Lidl“ parduotuvėje 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)